

**RADNO VRIJEME ŠKOLSKE KNJIŽNICE OD 22.05.2015.:**

**PONEDJELJAK, PETAK - 08:00 – 12:00 SATI**

**SRIJEDA - 08:00 – 12:30 SATI**

**Knjižničarka: Dubravka Peljhan, prof. i mag.bibl.**

Školska knjižnica Obrtničke škole osnovana je 2008. godine. Već početkom 2009. godine otpočeli smo s posudbom knjižnične građe.

U ovih nekoliko kratkih godina knjižnica je popunila svoj fond s oko 600 novih primjeraka knjiga pa tako raspolaže svim naslovima obavezne i izborne lektire, stručnom, pedagoškom, metodičkom i psihološkom literaturom.

U knjižnici su korisnicima na raspolaganju tri računala sa stalnim pristupom Internetu. I učenici i nastavnici naše škole vrlo se često u svom radu koriste njima. Omogućena je i besplatna usluga ispisa i umnožavanja dokumenata.

U nabavnoj politici školska se knjižnica rukovodi potrebama nastavnih programa pojedinih stručnih i općeobrazovnih predmeta. Budući da je knjižnica oformljena nedavno i da se stalno nabavljaju nove knjige, knjižni je fond u odličnom stanju.

**ŠTO SE SVE MOŽE RADITI U KNJIŽNICI?**

Čemu, zapravo, služi školska knjižnica? Hhmm, za posudbu lektire? DA! Samo za to? Dakako da ne!

U školskoj knjižnici može se učiti, pisati zadaće, pitati za pomoć i savjet u pisanju lektira, zadaća, seminarskih i drugih radova, dobiti odgovore na informacijska pitanja o potrebnoj literaturi, može se koristiti računalom i Internetom, društvenim mrežama, slušati glazbu, igrati računalne igrice…. I još puuuno toga!

Naši učenici, ali i nastavnici, zaista često koriste prostor knjižnice osobito za različite oblike izvannastavnih aktivnosti i radionica. U knjižnici se redovito i vrlo vrijedno priprema naš školski list „Zrcalo vremena“.



Grupe učenika često se u knjižnici sastaju i izrađuju plakate kojima obilježavamo različite obljetnice ili aktivnosti koje su se u školi odvijale. (natjecanja, izleti, blagdani…).

U knjižnici smo za Valentinovo čitali ljubavnu poeziju:



Vjerovali ili ne, u našoj knjižnici i profesori uče. Za Dan škole za nastavnike je održana radionica o pretraživanju našeg i skupnog kataloga Primorsko-goranske županije:





**DA LI JE OPASNO POSJEĆIVATI KNJIŽNICU I BORAVITI U NJOJ?**

****

***NIJE!!!* KNJIŽNICA JE, UZ, HMM, MOGUĆE SITNE NEZGODE (NPR. KNJIGA TI SLETI NA NOŽNI PRST), VJEROJATNO NAJSIGURNIJE I NAJMIRNIJE MJESTO NA SVIJETU!!!**

**KAKO POSTATI ČLAN ŠKOLSKE KNJIŽNICE?**

Vrlo jednostavno: tako da uđeš u prostor knjižnice. (Svaki učenik upisan u našu školu, samim tim je i član školske knjižnice.)

*Članarina?* Jedina članarina potrebna da bi netko bio član knjižnice je **DOBRA VOLJA**.

Zakasnina?Što ako se knjiga ne vrati na vrijeme? Ništa! **Zakasnina se ne** **naplaćuje**, ali prije kraja nastavne godine svaki učenik razredniku mora predati potvrdu da nema nikakvih dugovanja.

**ZAŠTO BITI ČLAN KNJIŽNICE?**



Da bismo besplatno posuđivali knjige, da bismo se koristili svim ostalim uslugama knjižnice, da bismo se družili, učili i zabavljali. I da bismo **ČITALI**! A zašto čitati, eee, o tome neki drugi puta!